סוניק - הסרט 2

סוניק - הסרט 2 (באנגלית: Sonic the Hedgehog 2, בתרגום חופשי לעברית: "סוניק הקיפוד 2") הוא סרט פעולה קומי אמריקאי בהנפשה ממוחשבת ולייב אקשן, המבוסס על זיכיון משחקי הווידאו "סוניק הקיפוד" של חברת סגה, ומהווה סרט המשך לסוניק - הסרט משנת 2020. הסרט בוים על ידי ג'ף פאולר ונכתב על ידי פט קייסי, ג'וש מילר וג'ון וויטינגטון. בסרט מככבים בן שוורץ, המדבב את סוניק הקיפוד, וג'ים קארי בתור הנבל הראשי, דוקטור רובוטניק, לצד ג'יימס מרסדן וטיקה סאמפטר בתור טום ומאדי, ועם קולין אושונסי ואידריס אלבה המצטרפים לצוות השחקנים ומדבבים את דמותם של טיילס ונאקלס בהתאמה. הסרט עלה לאקרנים בארצות הברית ב-8 באפריל 2022 על ידי סרטי פרמאונט, בשיתוף פעולה עם סגה. בישראל, הסרט עלה לאקרנים ב-7 באפריל 2022. מספר חודשים לאחר אירועי הסרט הקודם, דוקטור רובוטניק מנסה לברוח מכוכב הפטריות אליו הגיע. בעזרת כוחו של הקוץ של סוניק הקיפוד, ששמר בעת הגעתו לכוכב, הוא בונה מגדלור היוצר פעימה אלקטרומגנטית בתור סימן, ומחכה למישהו שישים לב אליו. נאקלס, קיפודן אדום בעל עוצמה, מגיע לכוכב באמצעות שער טבעת; הוא מוצא את רובוטניק ודורש לדעת מאיפה הוא השיג את הקוץ, והשניים יוצאים לכדור הארץ. בסיאטל, סוניק מנסה לסייע לתושבים כגיבור על, אך נכשל נמרצות ויוצר מהומה בעת שוד בנק מקומי בעיר. בגרין הילס, ידידו המאמץ טום וקאוסקי מנהל איתו שיחה ומייעץ לו לקחת אחריות על מעשיו, ולהמתין בסבלנות עד שיצטרכו את כוחו. בעת עזיבתם של טום ואשתו, מאדי, לחתונה של רייצ'ל בהוואי, סוניק נשאר לבדו בגרין הילס ונהנה מהעצמאות שלו. באותו לילה רובוטניק פורץ לביתו, מלווה בנאקלס. נאקלס תוקף את סוניק ודורש לדעת את מיקומו של יהלום המאסטר, המאפשר לבעליו לכופף את המציאות לרצונו, דבר שרובוטניק לא היה מודע אליו ומסקרן אותו. סוניק ניצל על ידי מיילס "טיילס" פראוור, שועל עם שני זנבות מכוכב אחר. טיילס מספר לסוניק שבגלל הפעימה האלקטרומגנטית ששחרר, הוא מצא אותו בעזרת המכשירים שלו וצפה בו נלחם נגד רובוטניק בעבר, וכשגילה שרובוטניק עומד לחזור, הוא הגיע לכדור הארץ במטרה להזהיר אותו. סוניק מתרשם מהגאונות של טיילס ומציע לו לאחד כוחות כדי למצוא את יהלום המאסטר. בעודו מתאחד עם שותפו הישן סטון, רובוטניק מצליח לשכנע את נאקלס לעזור לו בחיפושו אחר יהלום המאסטר. סוניק וטיילס נעזרים במפה ישנה שסוניק קיבל מלונגקלו הינשופה, האפוטרופסית שלו בילדותו. הם מגיעים לסיביר, שם מגלים מצפן עתיק המכוון אותם ליהלום, ורונות עתיקות שמספרות את סיפורו של יהלום המאסטר, שנוצר מאיחוד שבעת יהלומי הכאוס שמכילים כוח אינסופי על ידי שבט הקיפודניים, השבט של נאקלס. במהרה, רובוטניק ונאקלס מוצאים את מיקומם של סוניק וטיילס. במהלך קרב במורד הר, נאקלס חושף שהוא האחרון שנשאר משבט הקיפודניים שנכחד יחד עם הינשופים. באותו הקרב, נאקלס ורובוטניק חוטפים את המצפן. סוניק מתקשר לטום ומבקש ממנו שיפתח שער בעזרת טבעת שנתן לו לפני שעזב להוואי, כדי להציל אותו ואת טיילס ממפולת שלגים. סוניק וטיילס מגיעים להוואי, אם כי נעצרים אחרי זמן קצר. רנדל, ארוסה של רייצ'ל, ואורחי החתונה חושפים את זהותם כסוכנים של ארגון צבאי ממשלתי בשם G.U.N. (ראשי תיבות של Guardian Units of Nations), ומציינים כי אירועי החתונה היו חלק ממבצע של G.U.N. שמטרתו לעצור את סוניק, טיילס וטום. מאדי ורייצ'ל משחררות את השלושה בעזרת המכשירים של טיילס, בעוד נאקלס ורובוטניק מוצאים מקדש מתחת למים שבו נמצא היהלום. סוניק מגלה זאת, רץ אל המקדש לבדו ומתעמת עם נאקלס. במהלך הקרב, רובוטניק גונב את היהלום, משתגר חזרה למפקדה שלו בגרין הילס, ומשאיר את נאקלס וסוניק למות כשהמקדש מתמוטט. סוניק ונאקלס בורחים מהמקדש בזמן, מתפייסים ומחליטים לאחד כוחות נגד רובוטניק במטרה להשיב את היהלום. טיילס מגיע ומחלץ את השניים בעזרת מטוס דו-כנפי שברשותו. רובוטניק הורס את עיירת גרין הילס ומפקדת G.U.N., ובונה רובוט ענק דמוי עצמו. סוניק, טיילס ונאקלס עובדים ביחד כדי להילחם ברובוטניק ולהחזיר את היהלום, אולם הוא מתנפץ לרסיסים וחושף את שבעת יהלומי הכאוס שמרכיבים אותו. טום ומאדי מחלצים את סוניק, שמשתמש ביהלומי הכאוס כדי להפוך לגרסה משופרת של עצמו, המכונה "סופר סוניק". בעזרת כוחותיו החדשים, סוניק מרסק את הרובוט של רובוטניק בעודו בפנים. נאקלס מצליח לשחזר את יהלום המאסטר משבריו, ומסכים לשמור עליו עם סוניק וטיילס כשהם חיים בתנאים אידיאליים כחלק ממשפחת וקאוסקי. בסצנה שאחרי הכתוביות, סטון מתחזה לחייל ב-G.U.N. ומנסה לחפש את גופתו של רובוטניק בהריסות. הוא שומע חיילת מדווחת לוולטרס, המפקד הראשי, כי בעת מחיקת הנתונים על רובוטניק נחשף תיק בן 50 שנה המכיל מיקום למתקן מחקר, בו נמצא "פרויקט שאדו". הדיבוב העברי בוים על ידי נינה אמיר, והופק על ידי רוני חן, תומר קאופמן, ספיר רון ארגמן, דן שצברג ואמי בכר באולפני וידאופילם אינטרנשיונל. באפריל 2020, הביע ג'יימס מרסדן עניין בסרט המשך עם מספר דמויות מזיכיון משחקי הווידאו, ביניהם מיילס "טיילס" פראוור, אשר הופיע בסצנת הסיום של הסרט. הבמאי ג'ף פאולר הביע עניין לעבוד על סרט המשך אשר יפרט על היחסים בין סוניק לטיילס. בעקבות הצלחת הסרט הקודם, הוכרז סרט המשך ב-28 במאי 2020. בנוסף, אושר כי פאולר יהיה במאי הסרט, יחד עם פט קייסי וג'וש מילר בתור תסריטאים. טים מילר, האג'ים סאטומי והארוקי סאטומי חזרו גם הם בתור מפיקים בכירים, וניל ה' מוריץ, טובי אשר וטורו נקהרה הפיקו את הסרט. ב-8 בדצמבר 2020, האמן פיל מארק הכריז כי טייסון הס, אשר עיצב את דמותו של סוניק בסרט הראשון, יחזור לסרט ההמשך. ב-22 בדצמבר 2020, הכריז האתר The Illuminerdi שדמותו של נאקלס הקיפודן תופיע בסרט ההמשך, יחד עם דמות אנושית חדשה בשם "רנדל". ב-10 בפברואר 2021 הוכרז שם הסרט, "סוניק הקיפוד 2". ב-19 במאי 2021, תקציר עלילת הסרט נחשף כאשר פרמאונט הגישו אותו לקטלוג משרד זכויות היוצרים של ארצות הברית. בינואר 2020, ג'ים קארי הביע עניין בהשתתפות בסרט ההמשך. הוא הביע את תחושותיו לגבי דמותו, הנבל דוקטור רובוטניק, בסרט ההמשך: "לא משנה לי לעשות עוד סרט אחד מפני שזה היה ממש כיף, קודם כל, ואתגר אמיתי לשכנע את האנשים שיש לי IQ דיגיטלי-משולש... יש מלא מקום, אתה יודע, רובוטניק עדיין לא הגיע לנקודת השיא שלו." במרץ 2020, אישר מרסדן כי חתם על חוזים לסרטי המשך נוספים. בינואר 2021, הכריזה טיקה סאמפטר שהיא תחזור לתפקידה בסרט ההמשך בתור מאדי. כמו כן, היא חשפה שצילומי הסרט יתרחשו בוונקובר והוואי. במרץ 2021, הוכרז כי בן שוורץ וקארי יחזרו לתפקידיהם בתור סוניק ודוקטור רובוטניק בהתאמה. באפריל של אותה שנה, הוכרז כי מרסדן יחזור לתפקידו בתור טום וקאוסקי. בחודש יוני, נודע כי שמאר מור הצטרף לצוות השחקנים של הסרט. באוגוסט 2021, אידריס אלבה הצטרף לצוות השחקנים בתור המדבב של נאקלס הקיפודן. בדצמבר, קולין אושונסי אישרה כי היא מדבבת את דמותו של טיילס גם בסרט ההמשך, לאחר שדיבבה את דמותו בסרט הראשון. צילומי הסרט החלו ב-15 במרץ 2021 והסתיימו ב-12 במאי 2021 בוונקובר. צילומים נוספים הסתיימו בהוואי ב-25 ביוני 2021. ביולי 2020, הוכרז תאריך היציאה לאקרנים בארצות הברית, 8 באפריל 2022. הטריילר הראשון של הסרט יצא ב-9 בדצמבר 2021. ערך מורחב – סוניק - הסרט 3 בפברואר 2022, טרם יציאת הסרט לאקרנים, הוכרז כי סרט המשך נמצא בפיתוח. כמו כן, הוכרז כי סדרת טלוויזיה בכיכובו של אלבה המבוססת על דמותו של נאקלס הקיפודן, צפויה לעלות לשירות הזרמת המדיה פרמאונט+ ב-2023. באפריל 2022, לאחר שקארי הודיע כי שוקל לפרוש מתעשיית הקולנוע, מפיקי הסרט מוריץ ואשר הודיעו כי תפקידו כרובוטניק לא ילוהק מחדש באף סרטי המשך, אם כי נותרו מלאי תקווה שיוכלו לכתוב תסריט טוב מספיק כדי שימשיך בתפקיד. באוגוסט 2024 יצא הטריילר הראשון ל-"סוניק 3", בו קארי משחק תפקיד כפול. ב-9 באוגוסט 2022, הוכרז כי הסרט השלישי צפוי לעלות לאקרנים ב-20 בדצמבר 2024 תחת השם "סוניק - הסרט 3". ביוני 2024 סרטי פרמאונט הכריזו כי הסרט נדחה ביציאתו לאוקטובר 2024, אך חודש לאחר מכן, ביולי 2024, הם הכריזו כי הסרט חזר לתאריך יציאתו המקורית - 20 בדצמבר. מדיה וקבצים בנושא סוניק - הסרט 2 בוויקישיתוף אתר האינטרנט הרשמי של סוניק - הסרט 2 (באנגלית) "סוניק - הסרט 2", במסד הנתונים הקולנועיים IMDb (באנגלית) "סוניק - הסרט 2", באתר AllMovie (באנגלית) "סוניק - הסרט 2", באתר Rotten Tomatoes (באנגלית) "סוניק - הסרט 2", באתר Metacritic (באנגלית) "סוניק - הסרט 2", במסד הנתונים הקולנועיים KinoPoisk (ברוסית) סוניק - הסרט 2, במיזם "אישים" לתיעוד היצירה הישראלית בטריילר המדובב הראשון, שמו הוא "זנבות". "Sonic the Hedgehog 2 Officially Begins Production!". ComingSoon.net. 16 במרץ 2021. {{cite web}}: (עזרה) Hutchinson, Chase (15 במרץ 2021). "'Sonic the Hedgehog 2' Begins Production — See the Official Announcement". Collider. נבדק ב-29 במרץ 2021. {{cite web}}: (עזרה) "Sonic the Hedgehog Star James Marsden on What He'd Like to See in a Potential Sequel". Comicbook.com. ארכיון מ-13 באפריל 2020. נבדק ב-13 באפריל 2020. {{cite web}}: (עזרה) "Sonic The Hedgehog Director Reveals Deleted Scenes, Teases Tails & Sequel Plans". Syfy.com. ארכיון מ-10 באפריל 2020. נבדק ב-13 באפריל 2020. {{cite web}}: (עזרה) Justin Kroll, Justin Kroll, ‘Sonic the Hedgehog’ Sequel in the Works (EXCLUSIVE), Variety, ‏2020-05-28 (באנגלית) "Sonic Movie designer Tyson Hesse and storyboard artist Fill Marc to work on upcoming sequel aht Blur Studio". Tails' Channel. 8 בדצמבר 2020. ארכיון מ-9 בדצמבר 2020. נבדק ב-9 בדצמבר 2020. {{cite web}}: (עזרה) Gatewood, Jon (22 בדצמבר 2020). "Sonic the Hedgehog 2: Production Start Date Uncovered And New Knuckles' Details: Exclusive". The Illuminerdi. ארכיון מ-23 בדצמבר 2020. נבדק ב-23 בדצמבר 2020. {{cite web}}: (עזרה) Sonic the Hedgehog, Groundbreaking. Thought provoking. Extremely obvious. Presenting the official title of the #SonicMovie sequel: Sonic the Hedgehog 2! Catch #SonicMovie2 in theatres in 2022., Twitter, ‏2021-02-10 (באנגלית) WebVoyage Record View 1, cocatalog.loc.gov Craddock, Ryan (27 בינואר 2020). "The Sonic Movie's Not Even Out Yet, But Jim Carrey Is Up For Doing A Sequel". Nintendo Life. ארכיון מ-27 בינואר 2020. נבדק ב-27 בינואר 2020. {{cite web}}: (עזרה) Perine, Aaron (6 במרץ 2020). "Sonic the Hedgehog Star James Marsden Confirms He's Signed on for Multiple Sequels". Comicbook.com. ארכיון מ-7 במרץ 2020. נבדק ב-6 במרץ 2020. {{cite web}}: (עזרה) https://twitter.com/sonicmovie/status/1404880450359676929, Twitter "Sonic the Hedgehog 2 Wraps Filming, Director Jeff Fowler Posts New Photo". GAMING (באנגלית). נבדק ב-2021-05-13. The first poster for #SonicMovie2 has arrived! And that’s not all – The world premiere of the new #SonicMovie2 trailer drops tomorrow in @TheGameAwards at 8pm ET., טוויטר, ‏2021-12-08 ‘Sonic The Hedgehog’ Universe Expands As Sega And Paramount Sign Off On Third Film And ‘Knuckles’ Spinoff Series At Paramount+ With Idris Elba Reprising Role, Deadline, ‏2022-02-15 Running faster, flying higher, and punching harder. #SonicMovie3 hits theatres on December 20, 2024., טוויטר, ‏2022-08-09 Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)